Document ID: 32011R0170

РЕГЛАМЕНТ (ЕС) № 170/2011 НА КОМИСИЯТА
от 23 февруари 2011 година
относно разрешително за използване на Saccharomyces cerevisiae MUCL 39885 като фуражна добавка при прасенца (отбити) и за изменение на Регламент (ЕО) № 1200/2005 (притежател на разрешителното: Prosol SpA)
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
като има предвид, че:
(1)
В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на това разрешително. В член 10 от посочения регламент се съдържа разпоредба за нова оценка на добавките, разрешени съгласно Директива 70/524/ЕИО на Съвета (2).
(2)
Препарат от Saccharomyces cerevisiae MUCL 39885 беше разрешен в съответствие с Директива 70/524/ЕИО за използване като фуражна добавка за неопределен период от време при прасенца (отбити) с Регламент (ЕО) № 1200/2005 на Комисията (3) и при говеда за угояване с Регламент (ЕО) № 492/2006 на Комисията (4). Впоследствие добавката бе вписана в Регистъра на фуражните добавки на Общността като съществуващ продукт в съответствие с член 10, параграф 1, буква б) от Регламент (ЕО) № 1831/2003.
(3)
Препарат от Saccharomyces cerevisiae MUCL 39885 беше разрешен също така в съответствие с Регламент (ЕО) № 1831/2003 за използване като фуражна добавка за период от десет години при свине майки с Регламент (ЕО) № 896/2009 на Комисията (5), и при млечни крави и при коне с Регламент (ЕС) № 1119/2010 на Комисията (6).
(4)
В съответствие с член 10, параграф 2 от Регламент (ЕО) № 1831/2003 във връзка с член 7 от посочения регламент беше подадено заявление за извършване на нова оценка на Saccharomyces cerevisiae MUCL 39885 като фуражна добавка при прасенца (отбити), с искане добавката да бъде класифицирана в категорията добавки „зоотехнически добавки“. Това заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
(5)
Европейският орган за безопасност на храните (наричан по-нататък „Органът“) заключи в становището си от 6 октомври 2010 г. (7), че при предложените условия на използване Saccharomyces cerevisiae MUCL 39885 не се отразява неблагоприятно върху здравето на животните, човешкото здраве или околната среда, както и че е в състояние да подобри зоотехническите показатели на целевите видове животни. Органът не счита, че е налице необходимост от специфични изисквания за мониторинг след пускането на продукта на пазара. Той също така провери доклада относно метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
(6)
Оценката на Saccharomyces cerevisiae MUCL 39885 показва, че са изпълнени условията за предоставяне на разрешително, установени с член 5 от Регламент (ЕО) № 1831/2003. Съответно употребата на посочения препарат следва да бъде разрешена съгласно посоченото в приложението към настоящия регламент.
(7)
Вследствие на предоставянето с настоящия регламент на ново разрешително, вписването за Saccharomyces cerevisiae MUCL 39885 в Регламент (ЕО) № 1200/2005 следва да бъде заличено.
(8)
Тъй като промените в условията за предоставяне на разрешителното не са продиктувани от съображения за безопасност, е целесъобразно да се предвиди преходен период за ликвидиране на съществуващите запаси от премикси и комбинирани фуражи, които съдържат посочения препарат.
(9)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, посочен в приложението, който принадлежи към категорията добавки „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при спазване на условията, определени в приложението.
Член 2
В приложение II към Регламент (ЕО) № 1200/2005 се заличава вписването E 1710, добавка: Saccharomyces cerevisiae MUCL 39885.
Член 3
Пускането на пазара и използването на премикси и на комбинирани фуражи, които съдържат Saccharomyces cerevisiae MUCL 39885 и са етикетирани в съответствие с Директива 70/524/ЕИО, може да продължи до изчерпване на съществуващите запаси.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 февруари 2011 година.

Labels: 0
3
17
6